Title: MINISTERSTVO ZAHRANIENÝCH VECÍ SLOVENSKEJ REPUBLIKY
Author: PC MZV SR
Last saved by: vzor
Company: MZV SR

Informácia o vývoji individuálnych sťažností proti Slovenskej republike 
v systéme OSN v oblasti ľudských práv a základných slobôd

	Slovenská republika je zmluvnou stranou základných dohovorov OSN upravujúcich problematiku ľudských práv. Slovenská republika uznala príslušnosť štyroch výborov OSN (Výboru OSN pre ľudské práva, Výboru OSN na odstránenie rasovej diskriminácie, Výboru OSN proti mučeniu a Výboru OSN na odstránenie diskriminácie žien) prijímať a posudzovať sťažnosti jednotlivcov, skupín jednotlivcov alebo mimovládnych organizácií nachádzajúcich sa pod jej jurisdikciou, ktorí namietajú porušenie práv stanovených v dohovoroch zo strany Slovenskej republiky.

Rozhodnutia uvedených výborov nemajú povahu súdnych rozhodnutí ako napr. rozsudky Európskeho súdu pre ľudské práva v Štrasburgu. Stanoviská výboru majú povahu odporúčaní pre zmluvné štáty. Ak výbor konštatuje porušenie niektorého z článkov dohovoru, spravidla odporučí štátu prijať opatrenia na odstránenie zistených nedostatkov, ako aj na predchádzanie podobným porušeniam v budúcnosti.

Stanoviská k sťažnostiam v mene Slovenskej republiky spracúvané Ministerstvom zahraničných vecí v spolupráci s vecne zainteresovanými rezortmi, Generálnou prokuratúrou  a ďalšími orgánmi boli v minulosti (do júna 2004) priamo schvaľované vládou SR. V záujme operatívnosti podávania stanovísk v mene Slovenskej republiky vláda súhlasila, aby úlohu komunikačného subjektu s mechanizmami zmluvných orgánov systému OSN (treaty bodies) zabezpečovalo Ministerstvo zahraničných vecí. 

Doteraz bolo proti Slovenskej republike podaných osem sťažností. Vo všetkých ôsmich prípadoch bolo posudzovanie uzavreté, z čoho štyri sťažnosti boli vyhlásené za neprijateľné, v jednom prípade výbor nekonštatoval porušenie práv a v troch prípadoch výbor konštatoval porušenie práv sťažovateľov Slovenskou republikou.

 V sledovanom období, t. j. od augusta 2007 do augusta 2008 nebola proti Slovenskej republike podaná žiadna nová sťažnosť niektorému zo zmluvných orgánov OSN na ochranu ľudských práv. O predchádzajúcich kauzách informovali materiály v rokoch  2004 – 2007. 

Prvý materiál informoval o vývoji sťažností podaných proti Slovenskej republike v období do augusta 2004, druhý materiál v období od augusta 2004 do augusta 2005, tretí materiál v období od augusta 2005 do augusta 2006. Štvrtý materiál od augusta 2006 do augusta 2007. Aktuálny materiál informuje o vývoji sťažností podaných proti Slovenskej republike v období do augusta 2008.

Sťažnosti prejednávané pred jednotlivými Výbormi OSN za obdobie od  augusta 2007 do  augusta 2008:

1. Sťažnosti prejednávané Výborom OSN pre ľudské práva

Na Výbor OSN pre ľudské práva nebola v sledovanom období podaná žiadna nová sťažnosť proti Slovenskej republike.

2. Sťažnosti prejednávané Výborom OSN na odstránenie rasovej diskriminácie

	Na Výbor OSN na odstránenie rasovej diskriminácie nebola v sledovanom období podaná žiadna nová sťažnosť proti Slovenskej republike.

3. Sťažnosti prejednávané Výborom OSN proti mučeniu

Na Výbor OSN proti mučeniu dosiaľ nebola podaná žiadna sťažnosť proti Slovenskej republike.

4. Sťažnosti prejednávané Výborom OSN na odstránenie diskriminácie žien

Na Výbor OSN na odstránenie diskriminácie žien dosiaľ nebola podaná žiadna sťažnosť proti Slovenskej republike.

Individuálne kauzy proti Slovenskej republike komunikované pred medzinárodnými orgánmi na ochranu ľudských práv

Výbor OSN pre ľudské práva

Autor / Názov kauzy proti SR

Oznámenie registrované
pod č.

Oznámenie doručené SR

Vyjadrenie vlády SR k prijateľnosti

Rozhodnutie Výboru o prijateľnosti oznámenia

Vyjadrenie vlády SR k meritu veci

Konečné rozhodnutie Výboru

Peter Drobek

č. 643/1995

11. augusta 1995

nebolo zaslané

14. júla 1997 oznámenie vyhlásené za NEPRIJATEĽNÉ
(CCPR/C/60/D/643/1995)

Latiphy Yama a Neda Khalid

č. 876/1999

17. septembra 1999

uznesenie č. 975 zo dňa 
11. novembra 1999

31. októbra 2002 oznámenie vyhlásené za NEPRIJATEĽNÉ
(CCPR/C/76/D/876/1999)

István Mátyus

č. 923/2000

14. apríla 2000

uznesenie č. 414 zo dňa 
7. júna 2000

21. 	marca 2001 
oznámenie vyhlásené za PRIJATEĽNÉ
(CCPR/C/75/D/923/2000)

uznesenie č. 1012 zo
dňa 24. októbra 2001

22. júla 2002 prijatý názor, že SR porušila právo autora podľa článku 25 písm. a) a c) paktu (CCPR/C/75/D/923/2000)

Ibrahim Mahmoud

č. 935/2000

29. júna 2000

uznesenie č. 660 zo dňa 16. augusta 2000

22. 	júla 2001 oznámenie vyhlásené za NEPRIJATEĽNÉ
(CCPR/C/72/D/935/2000)

Dušan Šoltés

č. 1034/2001

26. septembra 2002

18. novembra 2002 bolo odovzdané vyjadrenie, že SR sa nepovažuje za dotknutú stranu v tomto oznámení

28. októbra 2005 oznámenie vyhlásené za NEPRIJATEĽNÉ
(CCPR/C/85/D/1034-1035/2001)

Článok 25 písm. a) a c) Medzinárodného paktu o občianskych a politických právach:
„Každý občan má právo a možnosť bez akýchkoľvek rozdielov uvedených v článku 2 a bez neodôvodnených obmedzení:
a) zúčastňovať sa na vedení verejných záležitostí priamo alebo prostredníctvom slobodne volených zástupcov,
c) vstúpiť za rovnakých podmienok do verejných služieb svojej krajiny.“

Dňa 22. októbra 2002 odovzdané Vyjadrenie MZV SR k názoru Výboru, v ktorom sme o. i. informovali o prijatých účinných opatreniach.

Individuálne kauzy proti Slovenskej republike komunikované pred medzinárodnými orgánmi na ochranu ľudských práv

Výbor OSN na odstránenie rasovej diskriminácie

Autor / Názov kauzy proti SR | Oznámenie registrované pod č. | Oznámenie doručené SR | Vyjadrenie vlády SR k prijateľnosti | Rozhodnutie Výboru o prijateľnosti oznámenia | Vyjadrenie vlády SR k meritu veci | Konečné rozhodnutie Výboru

Miroslav Lacko

č. 11/1998

25. marca 1999

uznesenie č. 497 zo dňa          16. júna 1999

26. 	augusta 1999
oznámenie vyhlásené za PRIJATEĽNÉ
(CERD/C/59/D/11/1998)

uznesenie č.1010 zo dňa 17. novembra 1999

9. augusta 2001 Výbor nezistil porušenie Dohovoru

Anna Koptová
(POZN. kauza známa i pod názvom Ňagov a Rokytovce)

č. 13/1998

25. marca 1999

uznesenie č. 497 zo dňa                16. júna 1999

26. 	augusta 1999
oznámenie vyhlásené za PRIJATEĽNÉ
(CERD/C/57/D/13/1998)

uznesenie č.1010 zo dňa 17. novembra 1999

8. augusta 2000 prijatý názor, že SR porušila článok 5di - právo slobodného pohybu a pobytu vnútri hraníc štátu
(CERD/C/57/D/1998)

Ľuboslava Rigová (a ďalších 24 občanov SR – podané Európskym centrom pre práva Rómov)

č. 31/2003

28. augusta 2003

uznesenie č. 1100 zo dňa 19. novembra 2003

8. marca 2004
oznámenie vyhlásené za PRIJATEĽNÉ

uznesenie č. 525 zo dňa 2. júna 2004

7. marca 2005 prijatý názor, že SR porušila článok 2 ods. 1 písm. a), článok 5 písm. e) bod iii) a článok 6 dohovoru
(CERD/C/66/D/31/2003)

* 5. apríla 2001 odovzdané Vyhlásenie Výboru NR SR pre ľudské práva a národnosti, v ktorom bolo o.i. uvedené, že sa už podnikli konkrétne kroky smerujúce k náprave faktického stavu.

Výbor OSN proti mučeniu: - 0
Výbor pre odstránenie diskriminácie žien: - 0